cyanic-selkie/wikianc huggingface dataset:
Frankfurte pie Mainas
Frankfurte pie Mainas (de, izrunā: ) ir pilsēta Vācijā, Mainas upes krastos, Hesenes federālajā zemē. Ar vairāk nekā 760 000 iedzīvotāju tā ir piektā lielākā Vācijas pilsēta. Pilsētas iesaukas ir Bankfurt un Mainhattan, kas saistītas ar pilsētas kā finanšu un darījumu centra milzīgo nozīmi.
Gadsimtiem ilgi Frankfurte ir bijusi svarīgs Vācijas politiskais, tirdzniecības un finanšu centrs, kā arī viens no lielākajiem finanšu centriem pasaulē un lielākais Eiropā. Šeit atrodas Eiropas Centrālā banka, kā arī lielāko Vācijas komercbanku (Deutsche Bank, Dresdner Bank un Commerzbank) galvenie biroji; Frankfurtes birža ir lielākā Vācijā un viena no lielākajām pasaulē. Pilsētas centrā ir debesskrāpju finanšu centra rajons, kas ir reta parādība Eiropas lielpilsētās. Commerzbank-Tower līdz 2004. gadam bija augstākā celtne Eiropā. Frankfurtē atrodas trešā lielākā Eiropas lidosta — Frankfurtes pie Mainas lidosta —, kas ir arī viena no noslogotākajām pasaulē. Frankfurtes Centrālā stacija ir viena no lielākajām visā Eiropā.
Frankfurte ir atzīta par septīto labāko pilsētu pasaulē pēc dzīvošanas kvalitātes. Tā ir arī dārgākā pilsēta Vācijā un desmitā dārgākā pilsēta pasaulē.
Frankfurte pasaulē ir pazīstama ar Frankfurtes desiņām un grāmatu gadatirgu, kurš ir viens no lielākajiem pasaulē. Frankfurti par savu dzimto pilsētu uzskata slavenais vācu rakstnieks un dzejnieks Johans Volfgangs fon Gēte, kā arī finanšu magnātu dinastijas pārstāvji Rotšīldi.
Vēsture
749. gadā Kārlis Lielais pirmoreiz sasauca Frankfurtē impērijas sapulci un baznīcas sinodi, bet no 855. gada līdz pat 1791. gadam pilsētā tika vēlēti Svētās Romas impērijas imperatori. No 1562. gada imperatori tika kronēti Frankfurtes katedrālē, līdz tam, tas notika Āhenē.
No 1150. gada Frankfurtē notika impērijas gadatirgi (messe), bet no 1478. gada tika rīkoti arī grāmatu gadatirgi. Pati pilsēta no 1372. gada līdz pat 1866. gadam, kad to anektēja Prūsija, bija Imperatora brīvpilsēta (Reichsstadt).
Frankfurtē pēc 1848. gada revolūcijas sanāca pirmais parlaments vācu zemē t. s. Frankfurtes parlaments (Nationalversammlung), kuru 1849. gadā atcēla Prūsijas karalis.
1930. gados Frankfurtes Universitātē radās t. s. Frankfurtes skola — viens no ietekmīgākajiem filozofijas un socioloģijas virzieniem XX gadsimtā (Teodors Adorno, Herberts Markūze, Ērihs Fromms u. c.).
Pēc Otrā pasaules kara Frankfurte kļuva par ASV okupācijas zonas administratīvo centru, un 1949. gadā ar vienas balss pārsvaru zaudēja balsojumā par VFR galvaspilsētu (par galvaspilsētu izvēlējās Bonnu).
Sports
Pilsētā bāzēts Vācijas futbola Bundeslīgas klubs Frankfurtes "Eintracht" un Vācijas hokeja līgas klubs Frankfurtes "Löwen". 2004. gadā Vācijas hokeja čempiones titulu izcīnīja tās priekšgājējs Frankfurtes "Lions".
Kopš 1962. gada Frankfurtes apkārtnē notiek viendienas šosejas riteņbraukšanas sacensības Ešborna—Frankfurte (agrāk ar nosaukumu Henninger Turm).
Kamieļu dzimta
Kamieļu dzimta (Camelidae) ir vienīgā mūsdienās dzīvojušā biezpēdaiņu apakškārtas (Tylopoda) dzimta, kas apvieno kamieļus, lamas, vikunjas un alpakas. Šajā dzimtā ir 6 mūsdienās dzīvojošas sugas, kas iedalītas 3 ģintīs. Kamieļu dzimtas dzīvnieki ir pārnadži tāpat kā liellopi, aitas, kazas, cūkas, antilopes, brieži un stirnas.
Kamieļu dzimtas dzīvnieku dabīgais izplatības areāls ir Āzija, Ziemeļāfrika un Dienvidamerika. Austrālijas savvaļas kamieļi ir cilvēku introducēti 19. gadsimta vidū. Lielākā daļa kamieļu mūsdienās ir mājdzīvnieki, kurus audzē Āzijā un Āfrikā. Arī Dienvidamerikads lamas ir pieradinātas un tiek izmantotas kā mājdzīvnieki.
Izskats un īpašības
Kamieļu dzimtas dzīvnieki ir liela auguma. Tiem ir slaidi kakli un garas kājas. Kamieļu dzimtas dzīvnieki atšķiras no atgremotājiem (Ruminantia) ar vairākām pazīmēm. Tiem augšžoklī ir daži priekšzobi, kādu nav atgremotājiem. Pirmo priekšzobu nav, bet trešais priekšzobs ir attīstījies ilkņa formā, līdz ar to augšžoklī ir divi ilkņi, starp kuriem ieguļas apakšžokļa ilknis. Priekšzobi no dzerokļiem ir atdalīti ar atstarpi. Kamieļu dzimtas dzīvniekiem ir 3 kambaru kuņģis, nevis 4 kambaru kā atgremotājiem. Tā augšlūpa ir šķelta divās daļās. Kamieļu pakaļkāju muskulatūra atšķiras no pārējiem pārnadžiem tādējādi, ka kājas augšdaļā ir piestiprinātas pie ķermeņa tikai ar saitēm, nevis ar muskuļu audiem un ādu no kāju apakšējās daļas. Līdz ar to, kad kamielis guļ, tas atspiežas pret pakaļkāju ceļgaliem, kas citiem dzīvniekiem guļot ir pacelti uz augšu. Kamieļu dzimtas dzīvniekiem nav naga pēdas kā citiem pārnadžiem, bet gan pēdu veido divi pirksti ar nagiem uz pirksta gala. Turklāt tā pēda ir veidota no bieziem ādas audiem. Dienvidamerikas sugas ir piemērojušās pārvietoties pa stāvu, akmeņainu reljefu, izmantojot pēdas pirkstus, lai pieķertos.
Evolūcija
Kamieļu dzimta no evolūcijas viedokļa ir interesanta ar to, ka mūsdienās šie dzīvnieki vairs nav sastopami vietās, kur tie ir radušies. Senākie kamieļu dzimtas dzīvnieki dzīvoja Ziemeļamerikā eocēna laikā pirms 45 miljoniem gadu. Paši senākie bija truša lieluma Protylopus, kuriem pēdām bija 4 pirksti. Eocēna beigās pirms 35 miljoniem gadu radās Poebrotherium, kuriem pēdai jau bija 2 pirksti, augumā tie bija līdzīgi mūsdienu kazām. Apmēram pirms 2 - 3 miljoniem gadu kamieļu dzimtas dzīvnieki no Ziemeļamerikas ieceļoja Āzijā un Dienvidamerikā. Ziemeļamerikā kamieļu dzimtas dzīvnieki, iespējams, ar laiku tika izmedīti, kā arī kontinentā izmainījās klimats un vide pēc pēdējā ledus laikmeta.
Ziemeļu olings
Ziemeļu olings, arī kuplastes olings (Bassaricyon gabbii) ir neliels, kokos dzīvojošs jenotu dzimtas (Procyonidae) kinkažuveidīgs plēsējs, kas pieder olingu ģintij (Bassaricyon). Ziemeļu olings mājo Centrālamerikas lietus mežos. Lai arī tas sastopams jau no jūras līmeņa, tomēr biežāk olings apmetas kalnos no 1000 līdz 2000 metriem virs jūras līmeņa. Tas sastopams Nikaragvā, Kostarikā un Panamas rietumos, kā arī tā novērojumi ir reģistrēti Hondurasā un Gvatemalā. Tomēr olings ārēji ir ļoti līdzīgs pārējām olingu sugām un kinkažu, tādēļ Starptautiskā dabas un dabas resursu aizsardzības savienība (IUCN) šos vērojumus pagaidām nav atzinusi.
Izskats un īpašības
To bieži jauc ar kinkažu. Visvieglāk tos var atšķirt pēc astes. Kinkažu ir tvērējaste, bet olingam astei nav tvērējastes īpašības un tā tiek izmantota, lai noturētu līdzsvaru koku zaros. Arī purns olingam ir garāks kā kinkažu.
Uzvedība
Ziemeļu olings pamatā uzturas kokos, ļoti reti nokāpjot uz zemes. Kokā tas ir neticami veikls un bez grūtībām pārlec no zara uz zaru līdz 3 metriem. Tas ir aktīvs nakts laikā. Pa dienu tas guļ savā migā, kas iekārtota liela koka dobumā. Miga tiek izklāta ar sausām lapām. Lai arī ziemeļu olings ir vienpatis, ik pa laikam var novērot olingu pārus vai grupas līdz pat 6 dzīvniekiem. Grupas parasti barojas kādā kokā ar iecienītiem augļiem. Ziemeļu olingi izvairās no kinkažu, kas parasti agresīvi padzen olingus. Ziemeļu olinga dabīgie ienaidnieki ir jaguāri, oceloti, tairas un žņaudzējčūskas.
Barība
Ziemeļu olings, lai arī ir visēdājs, tomēr pamatā barojas ar augļiem, ziedu nektāru un pašiem ziediem. Visiecienītākie augļi ir vīģes. Retos gadījumos ziemeļu olings barojas ar kukaiņiem un sīkiem mugurkaulniekiem, grauzējus un putnus ieskaitot.
Svētais Mārtiņš
Svētais Mārtiņš no Tūras (la; dzimis 316. gadā, miris ) bija kristiešu svētais un Tūras bīskaps IV gadsimtā. Viņa dzīves dati zināmi galvenokārt no hronista un laikabiedra Sulpīcija Severa apraksta.
Dzīvesgājums
Dzimis 316. gadā Romas impērijas pilsētā Savarijā (mūsdienu Sombathējā) karavīra ģimenē. Uzauga Ticinā (Ticinum, mūsdienu Pāvijā). Piecpadsmit gadu vecumā sāka dienēt Romas impērijas karaspēkā, un ap 334. gadu Mārtiņa karaspēka daļa tika dislocēta Samarobrivā (Samarobriva, mūsdienu Amjēnā).
Vēlāk Mārtiņš atteicās no dienesta armijā un kļuva par Hilarija no Puatjē audzēkni. Kad Hilarijs tika padzīts no Puatjē, Mārtiņš atrada patvērumu salā Tirēnu jūrā pie Albengas, kur dzīvoja vientuļnieka dzīvi. 361. gadā atgriezās Gallijā un 371. gadā kļuva par Tūras bīskapu, kur nodibināja ietekmīgo Marmutjē abatiju, enerģiski iznīcinādams pagānu ticības liecības — tempļus un svētkokus.
Svētā Mārtiņa kults
Viduslaikos Svētā Mārtiņa kapavieta kļuva par svētceļotāju iemīļotu pieturas vietu ceļā uz Santjago de Kompostelu, tāpēc virs Svētā Mārtiņa kapa tika uzbūvēta milzīga bazilika. Franču revolūcijas laikā tā tika nojaukta un tās vietā tika izbūvētas ielas. XIX gadsimta otrajā pusē Francijas klerikālo aprindu vidū Svētā Mārtiņa kults atkal uzplauka. 1860. gadā tika atrakti vecās bazilikas pamati. Tika uzsākta jaunas, arhitekta Viktora Lalū projektētās Svētā Mārtiņa bazilikas celtniecība, kura 1925. gadā tika iesvētīta.
Svētā Mārtiņa kults daudzu Eiropas un eiropeiskas izcelsmes tautu vidū folklorizējies un ieguvis reģionālas īpatnības.
Lopuhina
Lopuhina (ru, no лопух — 'diždadzis'; vīriešu dzimtē Lupuhins (Лопухин)) ir krievu cilmes uzvārds. Cilvēki ar šo uzvārdu:
Eukelade (pavadonis)
Eukelade, arī Jupiters XLVII ir Jupitera pavadonis. To atklāja Havaju universitātes zinātnieku komanda, kuru vadīja Skots Šepards (Scott S. Sheppard). Pēc atklāšanas tam tika piešķirts pagaidu apzīmējums S/2003 J 1. Vārds Eukelade pavadonim tika piešķirts 2005. gada martā. Eukelade ir tēls grieķu mitoloģijā, viena no Zeva meitām.
Eukelade ir neliels pavadonis. Tā diametrs ir tikai apmēram 4 km. Pavadonis ir piederīgs Karmes grupai.
CO
CO var nozīmēt:
Pērses pagasts (Madonas apriņķis)
Pērses pagasts (līdz 1925. gadam Iršu pagasts) bija viena no Madonas apriņķa (līdz 1924. gadam Cēsu apriņķa) administratīvajām teritorijām tā dienvidrietumos. Likvidēts 1936. gadā, teritorija pievienota Odzienas pagastam.
Eirodziesma 2003
Eirodziesma 2003 bija 48. starptautiskā Eirovīzijas dziesmu konkursa Latvijas nacionālā atlase, kuras fināls notika Ventspils Olimpiskajā Centrā, Ventspilī. Par Eirodziesmas uzvarētājiem un Latvijas pārstāvjiem Eirovīzijā kļuva grupa F.L.Y. ar dziesmu Hello From Mars. Eirodziesmas uzvarētājs tika noteikts skatītāju balsojumā.
Isonoja (pavadonis)
Isonoja jeb Jupiters XXVI ir Jupitera pavadonis. To atklāja Havaju universitātes zinātnieku komanda, kuru vadīja Skots Šepards (Scott S. Sheppard). Pēc atklāšanas tam tika piešķirts pagaidu apzīmējums S/2000 J 6. Vārds Isonoja pavadonim tika piešķirts 2002. gada oktobrī. Isonoja ir tēls grieķu mitoloģijā, viena no danaīdām, Zeva mīļākā.
Ungāru īpašvārdu atveidošana
Pēc šiem noteikumiem atveido ungāru personvārdus, kā arī ģeogrāfiskos nosaukumus Ungārijā. Kā otrās nosaukumu formas ungāru toponīmi sastopami Transilvānijā Rumānijā, Burgenlandē Austrijā, Vojevodinā Serbijā, Aizkarpatu apgabalā Ukrainā, kā arī Ungārijas pierobežas rajonos Horvātijā, Slovākijā un Slovēnijā.
Isonoja (pavadonis)
Isonoja ir neliels pavadonis. Tā diametrs ir tikai apmēram 3,8 km. Pavadonis ir piederīgs Karmes grupai.
Ungāru īpašvārdu atveidošana
Ungāriski personvārdi bieži sastopami Slovākijā un Rumānijā. Atveidojot citu pasaules reģionu ungāru izcelsmes personu vārdus, jāņem vērā šajā zemē pieņemtā izrunas prakse. Piemēram, Nikolā Sarkozī atveido pēc franču izrunas (Sarkozy), nevis pēc oriģinālā Sárközi — Šārkezi.
Ungāru alfabēts
Mūsdienu ungāru alfabētā ietilpst 44 burti un burtkopas, no kuriem 4 (Q, W, X, Y) tiek lietoti tikai aizguvumos no citām valodām. Šie burti ir:
Gramatizācija
Atveidojot ungāru valodas īpašvārdus latviešu valodas vidē, tie jāpakļauj gramatizācijai, jāpiešķir dzimte un deklinācija.
Dzimte
Ungāru valodā vārdus nešķir pēc gramatiskās dzimtes, tādēļ latviskojot dzimti piešķir pēc īpašvārda raksturojošā objekta; apdzīvotās vietas, administratīvās vienības, upes - sieviešu dzimtē, kalnus, ezerus - vīriešu dzimtē.
Personvārdu dzimte atkarīga no personas dzimuma.
Ugandas valsts vadītāju uzskaitījums
Šajā uzskaitījumā apkopoti Ugandas valsts vadītāji kopš neatkarības aiegūšanas 1962. gadā. No 1962. līdz 1963. gadam Ugandas valsts vadītājs Apvienotās Karalistes karaliene Elizabete II un valsti pārvaldīja viņas iecelti ģenerālgubernatori, bet kopš 1963. gada, kad tika pieņemta Ugandas konstitūcija valsts galva ir Ugandas prezidents.
Militārais periods (1971 — 1979)
{{legend| #C3B091 | Militārais |border=1px solid #AAAAAA}}
Ugandas Otrā Republika (1979 — 1985)
{{legend| red | Ugandas Tautas kongress |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
Militārais periods (1985 — 1986)
{{legend| #C3B091 | Militārais |border=1px solid #AAAAAA}}
Flag of Uganda.svg Ugandas Trešā Republika (1986 — pašlaik) Coat of arms of Uganda.svg
{{legend| yellow | Nacionālās pretošanās kustība |border=1px solid #AAAAAA}}
Ondržejs Pavelecs
Ondržejs Pavelecs (dzimis 1987. gada 31. augustā) ir čehu hokejists, vārtsargs, Čehijas hokeja izlases dalībnieks. Pašlaik (2018) spēlē Nacionālās hokeja līgas kluba Ņujorkas "Rangers" rindās.
Spēlētāja karjera
Pēc 2010.—11. gada sezonas, "Thrashers" franšīzei pārceļoties uz Vinipegu, Pavelecs turpināja spēlēt Vinipegas "Jets" sastāvā.
Čehijas izlases rindās spēlējis 2010. un 2011. gada Pasaules čempionātos, 2010. gadā kļūstot par Pasaules čempionu, bet 2011. gadā izcīnot bronzas medaļas. Pavelecs spēlējis arī 2010. gada Olimpisko spēļu turnīrā.
Beļģijas sieviešu basketbola izlase
Beļģijas sieviešu basketbola izlase ir nacionālā basketbola sieviešu komanda, kas pārstāv Beļģiju starptautiskās basketbola sacensībās, tādās kā Eiropas čempionāts, Pasaules kauss, olimpiskās spēles. Lielākais panākums ir uzvara 2023. gada Eiropas čempionātā.
Killēne (pavadonis)
Killēne jeb Jupiters XLVIII ir Jupitera pavadonis. To atklāja Havaju universitātes zinātnieku komanda, kuru vadīja Skots Šepards (Scott S. Sheppard). Pēc atklāšanas tam tika piešķirts pagaidu apzīmējums S/2003 J 13. Vārds Killēne pavadonim tika piešķirts 2005. gada martā. Killēne ir tēls grieķu mitoloģijā, viena no najādām, Zeva meita.
Killēne ir neliels pavadonis. Tā diametrs ir tikai apmēram 2 km. Pavadonis ir piederīgs Pāsifajas grupai.
Nebalsīgs labiodentāls eksplozīvs slēdzenis
Nebalsīgs labiodentāls eksplozīvs slēdzenis ir skaņai [p] līdzīgs līdzskanis, ko artikulē gaisa plūsmu noslēdzot ar augšzobiem piespiestu apakšlūpu, līdzīgi, kā skaņai [f]. Starptautiskajā fonētiskajā alfabētā šo skaņu attēlo ar simbolu kopu. Dažkārt tiek lietots (sevišķi bantu valodniecībā) IPA neiekļauts simbols , kas ir qp ligatūra.
Tehnoloģiju inovācija
Tehnoloģiju inovācijas iedalījums
Tehnoloģiju pārnese (technology transfer) ir noteiktas tehnoloģijas (zināšanu, ražotprasmes, tehnoloģiju) nodošana no viena tehnoloģiju lietotāja otram, vienā zemē radītu tehnoloģiju pielietošana citā, ar nolūku radīt jaunus produktus, procesus vai pakalpojumus. Vilnis Dzelme tehnoloģiskās inovācijas iedala 3 klasēs:
Nebalsīgs labiodentāls eksplozīvs slēdzenis
Nebalsīgais labiodentālais eksplozīvais slēdzenis fonēmiski (kā patstāvīga skaņa) nav atrodams nevienā valodā un ir sastopams tikai alofoniski. Congu valodas šinkunas dialektā ir afrikātas, kas, atšķirībā no vācu valodas bilabiāli labiodentālās afrikatas , ir tīri labiodentālas skaņas.
Tehnoloģiju inovācija
Tehnoloģiju inovāciju attīstība
Civilizācijas attīstības vēsture ir cieši saistīta ar tehnoloģiskajām inovācijām. Lielie zinātniskie atklājumi - ūdens enerģijas izmantošana, elektriskās kvēlspuldzes, tvaika mašīna, iekšdedzes dzinējs, motori utt. ir nozīmīgi tehnoloģiskie atklājumi, kas ir izmainījušas cilvēka dzīves kvalitāti. Tūkstošiem jauno ideju īstenotāji - inovatori ir padarījuši izgudrojumus par praktiski lietojamām lietām, to pilnveidošana un tālākā uzlabošana ir nepārtraukts process, ko veicina tehnoloģiju inovācijas. Piemēram, kāds gan būtu bijis Dž. Vatta izgudrotās tvaika mašīnas mūžs, ja nebūtu bijuši inovatori, kas atrada iespēju, kā taisnvirziena kustību „uz augšu - uz leju” pārvērst rotācijas kustībā, piesaistot kloķa - klaņa un sadales izciļņa mehānismu. Tā tas notiek ikvienā tehnikas nozarē. Bet jauni produkti un jauni procesi nešķiet izauguši. Viņi ir balstīti uz jauniem principiem un jaunām koncepcijām, kuri šobrīd pirmām kārtām ir rūpīgi attīstīti. Cilvēka radošais gars nepārtraukti meklē jaunus risinājumus kā, izmantojot uzkrātās zināšanas un apgūto prasmi vai veiksmīgi pielietojot vienas nozares sasniegumus citā nozarē, var uzlabot produktus un nodrošināt efektīvāku ražotās produkcijas praktisko lietojumu. Tehnoloģiju attīstība ir domāta, lai mēs nebūtu monumentālā vidū. .
Nebalsīgs labiodentāls eksplozīvs slēdzenis
Raksturojumi
Nebalsīga labiodentāla eksplozīva slēdzeņa raksturojumi:
Atveidošana latviešu valodā
Latviešu valodā nebalsīgo labiodentālo eksplozīvo slēdzeni atveido ar burtu "p".
Lao Še
Lao Še, īstajā vārdā Šu Ciņčuņs (dzimis 1899. gada 3. februārī Pekinā, miris 1966. gada 24. augustā Pekinā), bija mandžūru izcelsmes ķīniešu rakstnieks.
Dzimis nabadzīgā ģimenē. No 1924. līdz 1929. gadam pasniedza Londonas universitātē, kur pievērsās rakstniecībai. 1929. un 1930. gadā pasniedza Singapūrā, tad atgriezās Ķīnā.
Slavu ieguva ar romānu "Rikšas zēns" (Luotuo Xiangzi, 1936). Kad Ķīnā pie varas nāca komunisti, Lao Še ideoloģiski piemērojās režīmam, tomēr daudzi darbi bija dziļi satīriski.
Citi ievērojami darbi: luga "Tējas nams" (Cha Guan, 1957), "Piezīmes par kaķiešu pilsētu" fantastiskas darbs ar spilgtu satīru par pastāvošo iekārtu.
Kultūras revolūcijas laikā, saskāries ar fizisku un morālu teroru, izdarīja pašnāvību noslīcinoties.
Aoide (pavadonis)
Aoide jeb Jupiters XLI ir Jupitera pavadonis. To atklāja Havaju universitātes zinātnieku komanda, kuru vadīja Skots Šepards (Scott S. Sheppard). Pēc atklāšanas tam tika piešķirts pagaidu apzīmējums S/2003 J 7. Vārds Aoide pavadonim tika piešķirts 2005. gada martā. Aoide ir tēls grieķu mitoloģijā, viena no mūzām, Zeva meita.
Aoide ir neliels pavadonis. Tā diametrs ir tikai apmēram 4 km. Pavadonis ir piederīgs Pāsifajas grupai.
Baku
Baku (az, ) ir Azerbaidžānas galvaspilsēta. Tā ir Kaspijas jūras piekrastes un Kaukāza lielākā pilsēta un osta. 2012. gadā pilsētā dzīvoja 2,12 miljoni iedzīvotāju, kas ir aptuveni ceturtā daļa no visiem Azerbaidžānas iedzīvotājiem.
Kaspijas jūras piekrastē Baku atrodas 28 metrus zem jūras līmeņa. Tā ir lielākā pilsēta pasaulē, kas atrodas zem jūras līmeņa.
Vēsture
Baku vēsturiskajos avotos pirmo reizi pieminēta 885. gadā, lai gan arheoloģiskajos izrakumos ir atrastas liecības, ka tur ir bijusi apmetne arī pirms mūsu ēras. 1578. gadā pilsētu iekaroja Osmaņu impērija, un noturēja to savā kontrolē līdz 1603. gadam, kad to iekaroja Safavīdu dinastija. 1723. gadā Krievijas cars Pēteris I iekaroja Baku, bet 1735. gadā tā atkārtoti bija daļa no Persijas. 1806. gadā atkal to iekaroja Krievijas Impērija. 1920. gadā Baku kļuva par Azerbaidžānas Republikas galvaspilsētu.
2012. gadā Baku notika Eirovīzijas dziesmu konkurss, 2015. gadā — pirmās Eiropas spēles.
Ģeogrāfija
Baku atrodas Kaspijas jūras rietumu krastā, Abšeronas pussalas dienvidos. Pēc Kepena klasifikācijas Baku valda subtropu pustuksneša klimats (BSk).
Baku ir iedalīta 12 administratīvajos rajonos:
Sports
Pilsētā atrodas Baku Olimpiskais stadions.
2016. gadā pilsētā tika atklāta Baku pilsētas trase, kurā tika aizvadīta Pirmās formulas Eiropas Grand Prix izcīņa, bet 2017. gadā tās ieguva Azerbaidžānas Grand Prix nosaukumu.
Ozons
Ozons (el — ‘tāds, kam ir smaka’) ir zilgana gāze ar īpatnēju, spēcīgu smaržu (lielākā koncentrācijā — indīgs). Ozons ir skābekļa alotropā modifikācija un rodas tad, kad tiek pievadīta enerģija (laboratorijā ozonu iegūst īpašās ierīcēs — ozonatoros). Dabā ozons veidojas zibens elektriskās izlādes laikā, kā arī Saules ultravioletā starojuma iedarbībā. Saules starojums ar viļņa garumu, mazāku par 200 nm, ir dzīvībai nāvējošs, bet tā ietekmē augstumā virs 20 km veidojas ozons.
2007.—2008. gada LBL sezona
Kopvērtējums
U = uzvaras, Z = zaudējumi, +/- = punktu starpība, % = uzvaru procents
S/2003 J 2
S/2003 J 2 ir Jupitera pavadonis. To atklāja Havaju Universitātes zinātnieku komanda, kuru vadīja Skots Šepards (Scott S. Sheppard). Pašreiz pavadonim ir tikai pagaidu apzīmējums.
S/2003 J 2 ir neliels pavadonis. Tā diametrs ir tikai apmēram 2 km.
Līdz 2020. gada beigām pavadonis tika uzskatīts par "pazaudētu", bet astronoms amatieris Kajs Lī (Kai Ly) to no jauna atrada, analizējot arhīvu fotoattēlus. Pirms tam S/2003 J 2 uzskatīja par piederošu Pāsifajas grupai, bet arhīvu dati rādīja, ka tas pieder Anankes grupai.
Kronvalda bulvāris
Vēsture
Kronvalda bulvāris izveidojies kā Lielās Jēkaba ielas (de) turpinājums Rīgas citadelē. To pagarināja pēc citadeles aizsargvaļņu norakšanas 1875. gadā un 19. gadsimta beigās pārdēvēja par Puškina bulvāri (ru) krievu dzejnieka Aleksandra Puškina vārdā, bet 1923. gadā nosauca par Kronvalda bulvāri latviešu publicista, valodnieka un pedagoga Ata Kronvalda vārdā. Latvijas vācu okupācijas laikā 1942. gadā nosaukumu vāciskoja par Kronvalda loku (Kronwaldsring), 1944. gadā iela atguva Kronvalda bulvāra nosaukumu.
Ielas raksturojums
Kronvalda bulvāris ir 730 metru garš bulvāris Rīgas centrā. Tas sākas krustojumā ar Krišjāņa Valdemāra ielu (iepretim Vecrīgas Jēkaba ielai) un iet ziemeļu—ziemeļrietumu virzienā. Līdzās šim krustojumam atrodas Latvijas Nacionālā teātra ēka (Kronvalda bulvārī 2) un bijusī Latvijas Universitātes Bioloģijas fakultātes ēka (Kronvalda bulvārī 4). Ēkās pretējā ielas pusē izvietotas vairākas izglītības iestādes, tostarp Rīgas Valsts tehnikums (Krišjāņa Valdemāra ielā 1C).
Kronvalda bulvāra pāra numuru pusē atrodas Kronvalda parks. Bulvāris šķērso Pilsētas kanālu.
Īsi pirms Kronvalda bulvāra beigām atrodas 7. un 11. tramvaju maršruta galapunkts "Ausekļa iela", kā arī Jāzepa Mediņa Rīgas 1. mūzikas skola (Kronvalda bulvārī 8) un Latvijas Jūras akadēmijas vēsturiskā ēka (Kronvalda bulvārī 6). Kronvalda bulvāris beidzas krustojumā ar Elizabetes un Ausekļa ielām.
Transporta līdzekļiem Kronvalda bulvārī satiksme atļauta tikai vienā virzienā — no Ausekļa ielas uz Krišjāņa Valdemāra ielu, pretējā virzienā drīkst braukt tikai tramvajs.
Ielu savienojumi
Kronvalda bulvāris ir savienots ar šādām ielām:
Sabiedriskais transports
Gandrīz visa Kronvalda bulvāra garumā (posmā no Krišjāņa Valdemāra ielas līdz Jāzepa Mediņa Rīgas 1. mūzikas skolai) kursē 5., 7., 9. un 11. maršruta tramvaji. Kronvalda bulvārī atrodas arī 7. un 11. tramvaju maršruta galapunkts "Ausekļa iela".
Eirodziesma 2004
Eirodziesma 2004 bija 49. starptautiskā Eirovīzijas dziesmu konkursa Latvijas nacionālā atlase, kuras fināls notika Ventspils Olimpiskajā Centrā, Ventspilī. Par Eirodziesmas uzvarētājiem un Latvijas pārstāvjiem Eirovīzijā kļuva duets Fomins & Kleins ar Dziesma par laimi. Eirodziesmas uzvarētājs tika noteikts skatītāju balsojumā. Dziesmas konkursam varēja pieteikt no līdz.
Berlin
Berlin var būt:
Kursa (stacija)
Dzelzceļa stacija Kursa atradās uz tagad slēgtās dzelzceļa līnijas Liepāja - Ventspils. Pirmā stacijas ēka uzbūvēta 1933.gadā. Pēdējā stacijas ēka būvēta 1952. gadā. Stacija atrodas 2 km uz austrumiem no Pāvilostas, līdz Pāvilostai veda 3 km garš atzars, ko nojauca pēc kara. Attālums līdz Liepājai ir 49 km, līdz Ventspilij - 62 km. Līdz 2009. gada beigām plānots demontēt dzelzceļa sliedes visā līnijas garumā. Stacijas ēka slēgta 1995. gadā. Iemesls līnijas slēgšanai bija tās mazā noslogotība. Padomju laikā līniju galvenokārt izmantoja militārām vajadzībām. Pēc PSRS sabrukuma līdz 1996. gadam līnijā kursēja pasažieru vilciens ar diviem vagoniem, bet kravu pārvadājumi starp Ventspili un Liepāju nenotika. Otrs iemesls līnijas slēgšanai bija mazais pasažieru skaits, kas izmantoja šo dzelzceļu.
Staciju sauc par Kursu no 1933. gada, pirms tam tās nosaukums bija Upenieki (tajā pašā gadā par Upeniekiem pārdēvēts Ulmales pieturas punkts).
Vara laikmets
Vara laikmets jeb eneolīts ir viens no aizvēstures laika periodiem, kurā darbarīki un ieroči galvenokārt tika darināti no vara. Mūsdienu arheoloģijā tas biežāk tiek iedalīts kā pārejas posms starp velīno akmens laikmetu (neolītu) un bronzas laikmetu, kas līdz ar to precīzāk var tikt uzskatīts par bronzas laikmeta sākumposmu.
Oto Štrasers
Biogrāfija
O. Štrasers piedzima Bavārijā. Piedalījies Pirmajā pasaules karā, kurā vairākkārt apbalvots. 1919. gadā atgriezies dzimtajā Bavārijā, kur iestājies brīvkorpusā. Tā sastāvā piedalījās komunistu apspiešanā Bavārijā, lai arī tajā pašā laikā iestājās Sociāldemokrātu partijā. 1920. gadā viņš pievienojās opozīcijai pret Kapa puču. 1935. gadā Štrasers iestājās NSDAP, kur viņa brālis bija biedrs jau vairākus gadus. Viņš darbojās brāļa vadītāja avīzē un vēlāk uzņēmās partijas ziemeļu reģionu nodaļu vadīšanu kopā ar brāli Georgu Štraseru un Jozefu Gebelsu. Viņš piedāvāja partijas programmu padarīt vairāk sociālistisku. Oto Štrasers atbalstīja streikus, banku un uzņēmumu nacionalizāciju. Viņš uzstājās arī par ciešu sadarbību ar Padomju Savienību. Ādolfs Hitlers šīs nostādnes uzskatīja par pārāk radikālām un Štraseru frakcija cieta sakāvi 1926. gadā. Gebelss pārgāja Hitlera pusē, bet brāļi Štraseri turpināja būt vadošie partijas kreisā spārna pārstāvji līdz 1930. gadam, kad tika izslēgti no partijas.
Pēc izslēgšanas O. Štrasers nodibināja pats savu partiju, kas saucās Melnā fronte. Partijas ideoloģija bija tuva nacistu paustajai, tomēr Štrasera ietekmē tā bija krietni kreisāka. 1933. gadā, kad Hitlers nāca pie varas Vācijā, partijas turpmāka darbība nebija iespējama. Štrasers devās trimdā. Lielākā daļa no nacistu kreisā spārna pārstāvjiem tika iznīcināti vai represēti Garo dunču nakts laikā 1934. gadā. Garo dunču naktī gāja bojā arī Štrasera brālis. Oto trimdā izveidoja Brīvo vāciešu kustību.
Sākotnēji Štrasers devās uz Austriju, bet pēc tam uz Prāgu, Šveici un Franciju. 1940. gadā, atstājis sievu un bērnus Šveicē, viņš devās uz Bermudu. 1941. gadā Štrasers emigrēja uz Kanādu, kur viņš apmetās Monreālā. Vēlāk viņš apmetās vēl citās Kanādas vietās, kur strādāja dažādus darbus. Pēc Otrā pasaules kara O. Štraseram ilgāku laiku tika liegts iebraukt Vācijas teritorijā, jo viņš vēl joprojām atbalstīja vairākas nacionālsociālistu doktrīnas un bija pazīstams nacistu ideologs.
1955. gadā viņam beidzot atļāva iebraukt Vācijā un apmesties Minhenē. 1956. gadā viņš nodibināja Vāciešu Sociālo Savienību, bet tā nespēja iegūt jūtamu atbalstu. Līdz pat savai nāvei viņš turpināja aktīvi propagandēt neonacistiskās idejas un atbalstīt šīs ideoloģijas kustības. 1974. gadā Oto Štrasers mira.
Vitālijs Kovaļs
Vitālijs Kovaļs (dzimis 1980. gada 31. martā Permā) ir bijušais Baltkrievijas hokejists, vārtsargs. Karjeras lielāko daļu aizvadījis Krievijā, astoņas sezonas spēlējis Kontinentālajā hokeja līgā. Baltkrievijas hokeja izlases sastāvā spēlējis septiņos Pasaules čempionātos, kā arī 2010. gada olimpisko spēļu turnīrā.
Spēlētāja karjera
Profesionāļa karjeru Kovaļs uzsāka 2000.—01. gada sezonā, kad debitēja Krievijas Superlīgas kluba Permas "Molot-Prikamie" sastāvā. Lai gan kluba sistēmā Kovaļs spēlēja līdz pat 2005.—06. gada sezonai, šajā laikā Krievijas Superlīgā hokejists aizvadīja vien 20 spēles. 2004.—05. gada sezonā Kovaļs aizvadīja vienu spēli arī Latvijas hokeja līgas kluba HK Liepājas Metalurgs rindās.
2005.—06. gada sezonā Kovaļs pievienojās Baltkrievijas Ekstralīgas klubam Grodņas "Neman", tajā spēlējot līdz pat 2007.—08. gada sezonas izskaņai, kad hokejists pievienojās jaunizveidotajam Kontinentālās hokeja līgas klubam Minskas "Dinamo".
2010. gada vasarā Kovaļs pievienojās Mitišču "Atlant" rindām, taču pēc gada noslēdza līgumu ar Ņižņijnovgorodas "Torpedo". Kovaļs tika izvēlēts dalībai 2012. gada Kontinentālās hokeja līgas Zvaigžņu spēlē, taču tajā nepiedalījās īsi pirms spēles gūtās traumas dēļ. "Torpedo" rindās Kovaļs spēlēja līdz 2014. gadam, kad pievienojās Ufas "Salavat Julajev" rindām. Pēc "Salavat Julajev" rindās aizvadītas sezonas 2015. gada septembrī noslēdza viena gada līgumu ar Ņižņekamskas "Neftekhimik", pēc sezonas beigām noslēdzot profesionāļa karjeru.
Baltkrievijas hokeja izlases rindās spēlējis 2010. gada olimpisko spēļu turnīrā, kā arī 2008., 2009., 2010., 2012., 2014., 2015. un 2016. gada Pasaules čempionātos.
Trinidādas un Tobāgo valsts vadītāju uzskaitījums
Šajā uzskaitījumā apkopoti Trinidādas un Tobāgo valsts vadītāji, kopš 1962. gada. 1976. gadā, kad notika politiskās reformas valsts kļuva par republiku un par tās vadītāju kļuva prezidents. Līdz tam valsts galva bija Apvienotās Karalistes karaliene Elizabete II un valsts pārvaldīja viņas iecelti ģenerālgubernatori.
30px Trinidādas un Tobāgo Republika (1976 — mūsdienas) 30px
{{legend| red | Tautas Nacionālā kustība |border=1px solid #AAAAAA}} {{legend| purple | Nacionālās atjaunošanas apvienība |border=1px solid #AAAAAA}} {{legend|#DDDDDD| Neatkarīgais / Bez partijas |border=1px solid #AAAAAA}}
Hēgemone (pavadonis)
Hēgemone jeb Jupiters XXXIX ir Jupitera pavadonis. To atklāja Havaju universitātes zinātnieku komanda, kuru vadīja Skots Šepards (Scott S. Sheppard). Pēc atklāšanas tam tika piešķirts pagaidu apzīmējums S/2003 J 8. Vārds Hēgemone pavadonim tika piešķirts 2005. gada martā. Hēgemone ir tēls grieķu mitoloģijā, viena no grācijām, Zeva meita.
Hēgemone ir neliels pavadonis. Tā diametrs ir tikai apmēram 3 km. Pavadonis ir piederīgs Pāsifajas grupai.
Latvijas Mūzikas ierakstu gada balva 2007
Latvijas Mūzikas ierakstu gada balvas 2007 ceremonija notika Rīgas Sporta manēžā. Ceremoniju vadīja Baiba Sipeniece-Gavare un Valters Krauze. Balva tika pasniegta 16 nominācijās, savukārt nominācija labākais deju mūzikas, hip hop vai r'n'b albums tika slēgta nepietiekamā pretendentu daudzuma dēļ.
Visvairāk balvu (trīs) saņēma Artis Gāga. Gada balvas ceremonijā ar saviem priekšnesumiem uzstājās "Prāta Vētra", "Gain Fast", "Detlef Zoo", "Satellites LV", "Double Faced Eels", "Inokentijs Mārpls", Liene Šomase, Ella, Andris Ērglis un citi.
Bžesko apriņķis
Bžesko apriņķis ir apriņķis Polijā, Mazpolijas vojevodistē. Apriņķis robežojas ar Mazpolijas vojevodistes Tarnovas, Novi Sončas, Limanovas, Bohņas un Prošovices apriņķiem.
Loskutovs
Loskutovs (ru, no лоскут — 'atgriezums'; sieviešu dzimtē Loskutova (Лоскуто́ва) ir krievu cilmes uzvārds. Cilvēki ar šo uzvārdu:
Marks Rotko
Marks Rotko (en; dzimis Markus Rotkovičs (ru) Dvinskā, Krievijas Impērijā, miris  Ņujorkā, ASV) bija Latvijas ebreju izcelsmes amerikāņu gleznotājs, abstraktā ekspresionisma un krāsu lauku gleznošanas aizsācējs.
Biogrāfija
Dzimis Daugavpilī (toreizējā Dvinskā) farmaceita Jēkaba Rotkoviča un viņa sievas Annas Goldinas ģimenē. Piecu gadu vecumā Markus nosūtīts apgūt Talmūda pamatus ebreju reliģiskajā sākumskolā. Viņa tēvs, līdzīgi daudziem Latvijas ebrejiem tajā laikā, emigrēja uz ASV. Markus kopā ar vecāko māsu Sofiju un māti uz laiku vēl palika Daugavpilī un pievienojās tēvam tikai 1913. gadā pēc 12 dienu jūras ceļojuma. Viņa ģimene apmetās uz dzīvi Portlendā Oregonas štatā, kur viņa tēvs drīz vien nomira, atstājot ģimeni bez pastāvīgiem ienākumiem. Jaunā Rotkoviča politiskie uzskati bija kreisi orientēti, viņš ar entuziasmu uztvēra Krievijas 1917. gada revolūciju.
1968. gadā Rotko smagi saslima, kam sekoja šķiršanās no sievas. Nespējot pārvarēt personības krīzi, viņš 1970. gadā izdarīja pašnāvību.
Daiļrade
Marks Rotko bija viens no 20. gadsimta nozīmīgākajiem, pasaules slavu ieguvušiem māksliniekiem. Viņš ir viena no centrālajām Amerikas Savienoto Valstu pēckara glezniecības figūrām, kopā ar Bārnetu Ņūmenu (Barnett Newman) un Klifordu Stillu (Clyfford Still) pārstāvot t. s. Ņujorkas skolas abstraktā ekspresionisma virzienu.
Tāpat kā citi viņa paaudzes mākslinieki, Rotko izmēģināja vairākus stilistiskos virzienus, līdz gadsimta vidū nonāca pie sev vien raksturīga stila. 1920. un 30. gados viņš uz papīra un audekla radīja simtiem figurālu darbu, attēlojot aktus, portretus, interjerus ar cilvēku figūrām, lielpilsētu skatus un dabas ainavas. Ap 1940. gadu viņš uzsāka grieķu — romiešu mītu izpēti virknē neoklasikas gleznu, kurām raksturīgas slāņveida kompozīcijas, līdzīgas romiešu sarkofāgiem un grieķu frīzēm, ar cilvēku, dzīvnieku locekļiem un hibrīdiskām figūrām. Ap 1947. gadu Rotko savā daiļradē izskauda visus tēlainos elementus, savukārt līdz 1950. gadam bija krietni mainījis savu gleznu kompozīciju, pārejot uz taisnstūra formām un samazinot to skaitu uz divām līdz četrām, kā arī izvietojot tās vertikāli uz krāsaina pamata, kas saglabājās kā māksliniekam raksturīgs stils: gleznas, kas atbilst viņa ideālam — "sarežģītas domas vienkārša izteiksme".
1961. gadā Ņujorkas Modernās mākslas muzejs sarīkoja Marka Rotko personālizstādi, kas bija viņa daiļrades kulminācija, un tā apceļoja lielākās Eiropas pilsētas. 1962. gadā viņš pabeidza sienas gleznojumu sēriju Hārvarda Universitātē, 1964. gadā uzsāka pasūtījuma darbu — sienas gleznojumus Hjūstonas kapelā (Teksasa), kas tika svinīgi atklāta pēc viņa nāves 1971. gadā.
Piemiņas zīme "Veltījums Rotko"
Atzīmējot Marka Rotko simtgadi, Daugavpilī tika atklāta mākslinieka Romualda Gibovska veidotā piemiņas zīme "Veltījums Rotko".
2013. gadā Daugavpilī, cietokšņa arsenāla ēkā, tika atvērts Rotko mākslas centrs.
Tīraine (stacija)
Dzelzceļa pieturas punkts Tīraine atrodas Mārupes novada austrumos pie Rīgas pilsētas robežas, dzelzceļa līnijas Rīga—Jelgava 9. kilometrā. Pieturas punktā pietur elektrovilcieni maršrutā Rīga—Jelgava. Pretī pieturas punktam atrodas apdzīvota vieta Tīraine. Netālu no pieturas Rīgas virzienā atrodas 8. kilometra ceļa postenis ar dzelzceļa atzaru uz "Transbūvservisu". Pieturas punktā biļešu kase ir slēgta.
Vēsture
Pietura atklāta 1928. gadā ar nosaukumu Tīriņi. Pašreizējo nosaukumu tā ieguvusi 1936. gadā, bet pēc kara slēgta. Mūsdienu pieturas punkts izveidots 1983. gadā.
2009. gadā biļetes cena līdz Rīgai bija 0,50 Ls (ceļā aptuveni 12 minūtes), bet līdz Jelgavai 1,15 Ls (ceļā aptuveni 37 minūtes).
AG2R Citroën Team
AG2R Citroën Team (UCI komandas kods: ACT) ir Francijas riteņbraukšanas komanda, kura piedalās UCI ProTour. Tās sponsori ir Ag2r Group, Francijas apdrošināšanas un pensiju fondu grupa un La Mondiale Group, kura ir Francijas pensiju fondu pārvaldīšanas un apdrošināšanas kompānija.
2009.—2010. gada sezonā komandu pārstāvēja Latvijas riteņbraucējs Gatis Smukulis.
Vēsture
2000. gadā galvenā sponsora lomu pārņēma apdrošināšanas kompānija Ag2r Prevoyance. Komanda turpināja gūt panākumus ar Lorānu Brošāru, Jānu Kirsipū un Žanu Patriku Nazonu. 2006. gadā komanda pievienojās UCI ProTour, parakstot līgumus ar Fransisko Mansebo un Kristofu Moro. Fassa Bortolo komandas aiziešana no bija atbrīvojusi vietu un AG2R bija vienīgā komanda, kura uz to pretendēja, jo Comunidad Valenciana brīvprātīgi atsauca savu kandidatūru, bet bijušā Fassa Bortolo sporta direktora Džankarlo Ferreti jaunveidotajai komandai trūka finansiālo garantiju. Ag2r veiksmīgi startēja 2006. gada Tour de France, kur vienā no posmiem uzvarēja Silvēns Salzati un dienu līdera godā pavadīja Sirils Desēls.
Latvijas sportisti
2009.—2010. gada sezonās komandu pārstāvēja Latvijas riteņbraucējs Gatis Smukulis.
Bžesko
Bžesko ir pilsēta Polijas dienvidos, Mazpolijas vojevodistē, uz rietumiem no Tarnovas. Pilsētā atrodas 1845. gadā dibināta alusdarītava Browar Okocim (mūsdienās Carlsberg sastāvā).
Lihula
Lihula, agrāk Leāle, ir pagasta pakļautības pilsēta Igaunijā, Pērnavas apriņķī. Ievērojama ar to, ka 13. gadsimta sākumā tā bija Igaunijas bīskapa Teoderiha pirmā rezidences vieta, vēlāk Sāmsalas-Vīkas bīskapijas pirmā galvaspilsēta.
Vēsture
Pirmo reizi Lihula netieši pieminēta Livonijas Indriķa hronikas tekstā sakarā ar 1211. gada notikumiem, kad Daugavgrīvas klostera abats Teoderihs tika iesvētīts par pirmo Igaunijas bīskapu. Tagadējais Lēnes apriņķis (senais nosaukums - Ridala) bija Livonijas krusta karu laikā viena no krustnešu visagrāk pakļautajām Igaunijas daļām, kurā tika nodibināta Leales bīskapija. Drīz vien Livonijas bīskaps Alberts panāca sava brāļa Hermaņa iecelšanu par Leāles bīskapu. 1220. gadā Ridalu ieņēma zviedru karalis Juhans Sverkersons un apmetās Lihulas pilskalnā, tomēr sāmsalieši zviedrus drīz vien pilnīgi sakāva. 1234.-1251. gadā tā bija Sāmsalas-Vīkas bīskapa rezidence, bet vēlāk tā tika pārcelta uz Hāpsalu. 1581. gadā Lihula kopā ar visu bīskapiju tika pievienota Zviedrijai. Lielais Ziemeļu karš 1710.-1711. gadā izraisīja mēra epidēmiju, kurā nomira ap 90% Lihulas iedzīvotāju. Tikai pēc 1820. gada atjaunojās saimnieciskā dzīve, tika uzcelta grezna muižas kungu māja klasicisma stilā. Pilsētas statusu Lihula ieguva tikai 1999.gadā.
2010. gada Pasaules čempionāts basketbolā
2010. gada Pasaules čempionāts basketbolā bija 16. Pasaules čempionāts basketbolā. Čempionāts norisinājās 2010. gadā, laika posmā no līdz  četrās Turcijas pilsētās — Ankarā, Izmirā, Kajseri un Stambulā. Čempionātu organizē FIBA, Turcijas Basketbola federācija un čempionāta organizācijas komiteja. Pasaules čempionāts ir tikpat nozīmīgs turnīrs kā olimpiskais basketbola turnīrs.
Par Pasaules čempioniem ceturto reizi čempionāta vēsturē kļuva ASV izlase, kas finālā uzvarēja mājiniekus Turcijas izlasi. Trešo vietu izcīnīja Lietuvas basketbolisti, kas spēlē par trešo vietu uzvarēja Serbijas izlasi. Par turnīra vērtīgāko spēlētāju tika atzīts ASV izlases dalībnieks Kevins Durants, taču turnīra rezultatīvākais spēlētājs bija argentīnietis Luiss Skola.
Trešoreiz kopš 1986. gada Pasaules čempionāta čempionātā piedalījās 24 valstsvienības. Tā rezultātā visas grupas izspēlēja grupu turnīru dažādās pilsētās, taču izslēgšanas spēles notika Stambulā.
Grupu izloze notika Stambulā 2009. gada 15. decembrī. Kvalificējušās izlases tika sadalītas četrās grupās pa 6 izlasēm katrā.
Spēļu kalendārs
{{columns |width=450px
D grupa
}}
Lielā Čīles zemestrīce
Lielā Čīles zemestrīce jeb Valdivijas zemestrīce ir visu laiku spēcīgākā novērotā zemestrīce, kuras stiprums tika novērtēts ar 9,5 ballēm pēc Rihtera skalas. Tā notika Čīles dienvidu daļā, 19:11 pēc Griničas laika zonas. Zemestrīce izraisīja cunami vilni, kurš izpostīja Čīles krastus un šķērsoja Kluso okeānu, izpostot arī Havaju salas, Japānas, Filipīnas, Jaunzēlandes, Austrālijas krastus, kā arī Aleutu salas pie Aļaskas.
Zemestrīces epicentrs atradās Valdivijā, apmēram 700 km uz dienvidiem no Čīles galvaspilsētas Santjago. Tās izcelšanās koordinātas ir -38.4°N, -73.08333°W. Nav precīzu ziņu, cik cilvēku gāja bojā. Dažādos avotos ir minēti dažādi skaitļi. Šie skaitļi svārstās no 2231 līdz 5700 upuriem. Visbiežāk gan tiek minēts, ka zemestrīcē un cunami bojā gāja 3000 cilvēku.
Iepriekšējā dienā 100 km uz ziemeļiem bija notikušas vairākas zemestrīces, kuru spēks bija 8,0 balles.
Packava
Saskaņā ar 2005. gada 17. novembra Gomeļas apgabala izpildkomitejas lēmumu Nr. 793 Packava tika izslēgta no datu reģistra un no apdzīvoto vietu reģistra.
Čhova
Čhova ir pilsēta Polijas dienvidos, Mazpolijas vojevodistē, uz ziemeļiem no Novi Sončas pie Dunajecas upes.
Sinope (pavadonis)
Sinope, arī Jupiters IX ir neliels Jupitera pavadonis. To atklāja amerikāņu astronoms Sets Barns Nikolsons (Seth Barnes Nicholson) Lika observatorijā. 1975. gadā pavadonis tika nosaukts par Sinopi. Sinope ir tēls grieķu mitoloģijā. Līdz tam, pavadoni sauca par Jupiteru IX. No 1955. — 1975. gadam dažreiz tika lietots nosaukums Aīds.
Sinope pieder Pāsifajas grupai. Atšķirībā no pārējiem grupas pavadoņiem, kuri ir pelēki, Sinope ir sarkans. Pavadonis ir līdzīgs D tipa asteroīdam. Tāpat kā pārējiem grupas pavadoņiem, Sinopes orbīta ir pakļauta spēcīgām perturbācijām.
Džets Lī
Džets Lī (en, dzimis Pekinā), īstajā vārdā Li Liaņdzje (zh, Lǐ Liánjié) ir ķīniešu kinoaktieris, ušu meistars.
Pseidonīmu "Džets Lī" (Reaktīvais Lī) aktieris pieņēma atpazīstamības nolūkos ASV kinoindustrijā.
Biogrāfija
1974. gadā Ķīnā norisinājās jaunā ušu meistaru atlase, izvēlējās labākos no labākajiem. Rezultātā tika izveidota Nacionālā valsts ušu līga (tajā bija 30 cilvēku arī Džets Lī). ASV sacensībās komandai vajadzēja pārstāvēt Ķīnas Tautas Republiku. Šis brauciens, kā apliecināja pats Džets Lī, ieņem īpašu vietu viņa dzīvē. Pirms komandējuma visiem sportistiem notika instruktāža — ko drīkst darīt Štatos un ko darīt nav ieteicams. Brīdināja arī par viesnīcas numuru noklausīšanos un izsekošanu. Interesanti, ka mazais Lī mēģināja noklausīšanās ierīces atrast saviem spēkiem. Kā viņš rakstīja savā biogrāfijā, esot amerikāņu viesnīcas numuriņā, viņš pēc kārtas gāja klāt pie vāzes, spoguļa, telefona un skaļi teica, ka grib šokolādi, saldējumu un augļus. Uz kādu laiku Džets atstāja numuriņu, bet atgriezies ieraudzīja, ka uz galda stāvēja viss, ko bija lūdzis. Braucienā pa ASV, Ķīnas sportistus apsargāja vairāki desmiti CIP aģentu, Valsts Departamenta darbinieku un policistu. Lī sniegumu atzīmēja pats prezidents Ričards Niksons. Ieraudzīt to kā dzīvo cilvēki rietumos, tajā skaitā ASV, bagātīga dzīve — mazajam Džetam bija kultūras šoks. Runājoties ar amerikāņiem, viņš novēroja, ka tie ir diezgan draudzīgi un diez vai var būt ienaidnieki. Īsumā, kopš Lī brauciena uz ASV, viņa skats uz ārpasauli sāka mainīties.
1976.-1977. gados Ķīnas izlase brauca pasules tūrē: sportisti demonstrēja dažādus ušu paņēmienus. Džetu Lī, kā "pārbaudītu" cilvēku un pazīstamu sportistu, Ķīnas valdība sāka aicināt uz valsts banketiem un tikšanos ar ārvalstu delegācijām. Izbraukuma paraugdemonstrējumi 1979. gadā notika arī Lielbritānijā.
1977. gadā Nacionālajās Ušu Sacensībās Džets Lī izcīnīja pirmo vietu kompleksā ar Dao zobenu, kā arī bija izcilākais starp "garā dūre" stila sekotājiem. 1978. gadā — Džets Lī atkal izcīna zeltu (daudzcīņā, kompleksā bez ieročiem, kompleksā ar Dao zobenu). 1979. gadā Ceturtajā Ķīnas Ušu Čempionātā uzvarēja daudzcīņā, "garās dūres" stilā, kompleksā bez ieročiem, kompleksā ar Dao zobenu, paraugdemonstrējumu cīņās.
1980. — 1990. gadi
Āzijas kinoindustrija Džetu Lī uzaicināja 18 gadu vecumā. Uz ekrāniem viņš nokļuva pateicoties saviem sasniegumiem sportā. Ušu sacensībās viņu pamanīja režisori un uzaicināja filmēties, solot no viņa izveidot otru Brūss Lī. Pirmā (un uzreiz galvenā un pamanāmākā) loma mākslas filmā "Šaolina templis" (en) 1982. gadā. Filma guva lielu atsaucību un tika uzfilmēti vēl divi turpinājumi — "Šaolina templis 2: Šaolina bērni" (en) (1983) un "Šaolina templis 3: Šaolina cīņas māksla" (en) (1986). Šīs trīs filmas tiek uzskatītas par labākajām šaolinu filmām. Principā, pēc šaolinu triloģijas filmēšanas Lī ieguva iesauku "Džets" (en) — "Reaktīvais".
1990. — 2000. gadi
Nākamās ievērības cienīgās kinolentes ar Džeta Lī piedalīšanos — filmu sērija "Reiz Ķīnā" (en) (1991), "Reiz Ķīnā 2" (en) (1992) un "Reiz Ķīnā 3" (en) (1993). Tur viņš tēlo tautas varoni-atbrīvotāju, kung-fu meistaru un dziednieku Vongu Feju Hunu. Lieliska sitienu tehnika, triku izpildījums arī ievieto šo filmu triloģiju austrumu cīņas mākslu pasaules šedevros.
1998. gadā Džets Lī debitē Holivudā. Viņu uzaicina atveidot slikto varoni kases grāvējā "Nāvējošais ierocis 4" (en). Džets pirmo reiz atveido ļauno personāžu.
2000. — pašlaik
Tālāk seko rinda ar veiksmīgām kinolentēm: "Romeo jāmirst" (en) (2000), "Drakona skūpsts" (en) (2001), "Vienīgais" (en) (2001), "Varonis" (zh) (2002), "No šūpuļa līdz kapam" (en), kur viņa pretinieks ir cits pazīstams austrumu cīņu speciālists un filmu zvaigzne Marks Dakaskoss, (2003), "Denijs — ķēdes suns" (en) (2005), "Bezbailīgais" (en) (2006), "Karš" (en) (2007). Vienā no pēdējiem darbiem — "Aizliegtā karaļvalsts" (en) (2008), Džets Lī filmējās kopā ar citu kulta aktieri Džekiju Čanu, kā arī kārtējā piedzīvojumu filmas sērija "Mūmija 3: Drakonu imperatora kapenes" (en).
Interesanti, ka Holivudā Džetam Lī piedāvāja filmēties kinotriloģijā "Matrikss" (en), kā arī filmā "Crouching Tiger, Hidden Dragon" (zh), bet aktieris atteicies. Kā paskaidrojis vairākās intervijās pats aktieris, darījis to tādēļ, ka apsolījis sievai — ja viņa gaidīs mazuli — palikt kopā ar viņu līdz pat dzemdībām un nestrādāt. Piedāvājums no Enga Lī filmēties filmā "Crouching Tiger, Hidden Dragon" nācis tieši tad, kad Lī sieva palika stāvoklī. Tā Džets turēja doto vārdu. Par ""Matrikss", Džets nolēma, ka viņa klātbūtne un meistarība tur nebūs nepieciešama, jo tik datorizētā filmā var filmēties arī vienkārši aktieri.
Privātā dzīve
Džets Lī ir tibetiešu budisma sekotājs. Zināms, ka vismaz vienu reizi personīgi ticies ar Dalai-Lamu. 2007. gadā Lī publiski paziņoja, ka nav par Tibetas neatkarību, paskaidrojot to ka, ja cilvēks piekrīt Dalai-lamas reliģiskiem uzskatiem, tad viņam nav obligāti jāseko viņa politiskajiem uzskatiem.
1987. gadā Džets Lī apprecas ar sportisti Huanu Cjuijaņu, kura kopā ar viņu piedalījās Ķīnas ušu izlasē, kā arī filmējās filmā "Šaolina templis". Laulībā piedzima divas meitas. 1990. gada viņi izšķīrās.
2004. gadā Džets Lī ar meitu atpūtās Maldīvijā, kad to piemeklēja dabas stihija — dienvidautrumāzijas cunami. No sākuma uzskatīja, ka Lī ir gājis bojā, bet vēlāk izrādījās, ka viņš ir tikai savainojis kāju, glābjot meitu viesnīcas vestibilā.
Džets Lī ir Sarkanā Krusta biedrs un nodarbojas ar labdarību.
Togo prezidentu uzskaitījums
Šajā uzskaitījumā apkopoti Togo prezidenti, kopš 1960. gada, kad tā ieguva neatkarību no Francijas.
30px Togo Republika (1960 — mūsdienas) 30px
{{legend| Gold| Togo Vienotības komiteja (CUT) |border=1px solid #AAAAAA}} {{legend| Darkblue| Togo Progresa partija (ADI) |border=1px solid #AAAAAA}} {{legend| #00FF00 | Togo Tautas apvienība (RPT) |border=1px solid #AAAAAA}} {{legend| #38a8e6 | Republikas Savienība (RPT) |border=1px solid #AAAAAA}} {{legend| #C3B091 | Militārais |border=1px solid #AAAAAA}}
ISO 8601
Vēsture
Standarta ISO 8601 pirmā redakcija tika publicēta 1988. gadā. Tā unificēja un aizstāja vairākus vecākus ISO datuma un laika pieraksta standartus: ISO 2014, ISO 2015, ISO 2711, ISO 3307 un ISO 4031. 2000. gadā tā tika aizstāta ar otro redakciju, trešā redakcija, ISO 8601:2004, tika publicēta 2004-12-03, un pašreizējā, ceturtā, ISO 8601:2019 — 2019-02.
ISO 2014 standartā tika ieviests datuma pieraksts [GGGG]-[MM]-[DD]. ISO nedēļu numerācija pirmoreiz parādījās ISO 2015, un dienu identifikācija pēc kārtas datumiem tika ieviesta ISO 2711.
Galvenie principi
Ar samazinātu precizitāti, jebkuru datuma un laika vērtību var atmest, bet secībā "no mazsvarīgākā uz vairāk svarīgāko". Piemēram, "2009-01" ir pareizs ISO 8601 datums, kas rāda 2009. gada 1. mēnesi. Ar to nevarēs parādīt 2009. gada 1. dienu kādā no mēnešiem.
Visbeidzot, ja nepieciešama lielāka precizitāte, standarts ļauj pievienot papildu decimālo daļu mazākajai laika vērtībai pierakstā.
Datumi
Standarts izmanto Gregora kalendāru, ko plaši izmanto pasaulē, un kas ir kļuvis par de facto standarta kalendāru dažādās starptautiskajās jomās.